CELEX: 62019CN0311
Language: hr
Date: 2019-04-16 00:00:00
Title: predmet C-311/19: Zahtjev za prethodnu odluku koji je 16. travnja 2019. uputio Nejvyšší správní soud (Češka Republika) — BONVER WIN, a. s. protiv Ministerstvo financí

24.6.2019   
            
            
               HR
            
            
               Službeni list Europske unije
            
            
               C 213/19
            
         
      Zahtjev za prethodnu odluku koji je 16. travnja 2019. uputio Nejvyšší správní soud (Češka Republika) — BONVER WIN, a. s. protiv Ministerstvo financí
      (predmet C-311/19)
      (2019/C 213/18)
      Jezik postupka: češki
      
         Sud koji je uputio zahtjev
      
      Nejvyšší správní soud
      
         Stranke glavnog postupka
      
      
         Tužitelj: BONVER WIN, a. s.
      
         Tuženik: Ministerstvo financí
      
         Prethodna pitanja
      
      
                  1.
               
               
                  Primjenjuju li se članak 56. i sljedeći Ugovora o funkcioniranju Europske unije na nacionalno zakonodavstvo (obvezujuću opću mjeru u obliku općinske odluke) kojom se određena usluga zabranjuje u dijelu općine, samo zbog toga što neki od klijenata pružatelja usluge na kojeg se odnosi to zakonodavstvo mogu dolaziti ili dolaze iz druge države članice Europske unije?
                  U slučaju potvrdnog odgovora, je li samo tvrdnja o mogućnosti postojanja klijenata iz drugih država članica dovoljna za primjenu članka 56. Ugovora o funkcioniranju Europske unije, ili je pružatelj usluge dužan dokazati stvarno pružanje usluga klijentima koji dolaze iz drugih država članica?
               
            
                  2.
               
               
                  Je li za odgovor na prvo pitanje relevantno to da:
                  
                              (a)
                           
                           
                              je moguće ograničenje slobode pružanja usluga znatno ograničeno i u zemljopisnom i u materijalnom smislu (moguća primjenjivost iznimke de minimis);
                           
                        
                              (b)
                           
                           
                              se ne čini da nacionalno zakonodavstvo pravno i činjenično drukčije uređuje, s jedne strane, položaj subjekata koji pružaju usluge prije svega državljanima drugih država članica Europske unije, i s druge strane, položaj subjekata koji su usmjereni na domaće klijente?